bomullsfrøolje
Store norske leksikon,Biologi,Vitenskapsgrener i biologien,Botanikk,Begreper i botanikken
Bomullsfrøolje utvinnes fra bomullsplanter, og er et biprodukt fra produksjonen av bomullsklær. Bomullsfrøolje brukes i mat, men må renses før bruk siden rå bomullsfrøolje inneholder et giftig stoff.
Bomullsfrøoljen produseres fra bomullsfrø, som inneholder 20-25 prosent olje. Oljen presses først ut av frøene, og har en mørk farge før den renses med svovelsyre og blekes. Oljen inneholder mest linolsyre (omtrent halvparten), men også ganske mye oljesyre og palmitinsyre.Bomullsfrøolje bør ikke varmes opp mye på grunn av det høye innholdet av umettede fettsyrer. Den egner seg derimot godt som dressing i salater og annen kald mat.Oljen brukes i flere ulike produkter, som margarin, pleiemidler for skinn og lær, hermetikk, såpe og kosmetikk. Oljen har også et høyt innhold av E-vitamin og er en god kilde for dette. Les mer i Store norske leksikon bomull bomull – plante bomullens historie Litteratur Krist, Sabine (2020). Vegetable Fats and Oils. Springer, Sveits. ISBN 978-3-030-30313-6